Quina temàtica explora aquest text?
La multiplicació és una operació aritmètica resultat d'un cas particular de la suma. Quan tots els sumands d'una suma són iguals, es pot simplificar. Així, si el nombre m se suma n vegades, es diu que es multiplica el nombre m pel nombre n. Els nombres que es multipliquen en una multiplicació, s'anomenen factors, i el resultat de la multiplicació s'anomena producte. La multiplicació s'indica amb una creu, ×, o un punt, ⋅. En computació s'acostuma a utilitzar l'asterisc * (ús originari en el llenguatge FORTRAN). En un monomi, es considera que tots els components del monomi es multipliquen sense necessitat d'indicar cap símbol de multiplicació. Exemples:  5⋅2 = 5 +5 = 10 2⋅5 = 2 +2 +2 +2 +2 = 10 4⋅3 = 4 +4 +4 = 12 m⋅6 = m +m +m +m +m +mIgual que la suma, la multiplicació és una operació interna dins els nombres naturals, els enters, els racionals, els reals i els complexos. També es poden multiplicar altres entitats matemàtiques, com polinomis, vectors o matrius.
El text tracta sobre matemàtiques.